
Innovatív kártyacsomag a digitális világról - tapasztalatok és ajánlások

Kulcsszavak: digitális világ; kártyajáték; általános iskolások; játékalapú tanulás; eszköz
Nehéz a navigáció a digitális világban gyermeknek, szülőnek, pedagógusnak egyaránt.A kártyajátékot a mindennapok kihívásai, tapasztalati hívták életre.A dolgozat egy a digitális világba betekintő kártyajátékot mutat be. A kártyajátékot a mindennapok kihívásai, tapasztalati hívták életre. A fő célja, hogy segítséget jelenthessen azoknak a pedagógusoknak és szülőknek a mindennapi nevelő munkában, akik beszélgetést szeretnének kezdeményezni vagy éppen folytatni diákjaikkal, gyermekeikkel a digitális világban észlelhető jelenségekről. Azok számára nyújt lehetőséget, akik az online felületeket érintő kérdésekről könnyedebb környezetben szeretnének beszélgetni, a játékalapú tanulás eszközeinek bevonásával. Bemutatja a kipróbálás folyamatát általános iskolai környezetben és az onnan kapott visszajelzéseket. A kártyacsomag korosztályokra bontva – 8-10, 10-12 és 12-15 éves kor - tekinti át a digitális világ lehetőségeit és veszélyeit. A dolgozat bemutatja a kártyapakli használatát, miként lehet jól integrálni a mindennapokban, az iskolában és otthon a digitális nevelés részeként, és eredményeket a kipróbálásról. 



